Dennis Hauger

Dennis Hauger (født 2003) er en norsk racerfører fra Aurskog, i Aurskog-Høland kommune, som er tidligere italiensk Formel 4-mester.
Han konkurrerte og ble mester i Formel 3-sesongen 2021 for Prema Racing. Hauger kjørte for Prema Racing i Formel 2 i 2022-sesongen. Han kjører for det nederlandske laget MP Motorsport i 2024-sesongen. Han er også en del av Team Norway, landslaget til Norges Bilsportforbund.
Hauger er født i Oslo, men oppvokst i Aurskog i Aurskog-Høland kommune. I 2015 ble Dennis kåret til prisen "Årets Urskæving" i hjemstedet Aurskog.
Dennis begynte sin racingkarriere i en alder av fem år, og vant sitt første løp allerede i en alder av åtte. I 2014 tok Hauger ROK International-tittelen i Mini-kategorien, og fulgte opp året etter ved å ta Mini-kategorititler i Vega Winter Trophy, den italienske kartingmesterskapet og WSK Champions Cup og Super Masters.
I 2016 og 2017 ble Hauger den yngste noensinne til å bli DKM juniormester.
I september 2017 ble Hauger utpekt som en av fire nye signeringer til Red Bull Junior Team. Og har siden den gang vært en del av Red bull.
Han debuterte i Formel 3 for Hitech Racing under 2020-sesongen og endte sesongen på 17.-plass sammenlagt.
5. desember 2020 vant han første runde på den 8. banen i Vallelunga, Italia i Formula Regional European Championship.
Etter flere tester med Prema Racing høsten 2020, ble det klart i desember at Hauger fikk én av deres plasser under Formel 3-sesongen 2021.
Hauger tok «pole position» i sesongens første runde på Circuit de Barcelona-Catalunya. Han vant også løpet, og fikk 2 ekstra poeng for å ha tatt løpets raskeste runde. Hauger endte opp med å vinne hovedløpene på Hungaroring og Circuit Zandvoort samt sprint løp 1 på Red Bull Ring. Hauger sikret Formel 3 mesterskapet etter det første løpet på Sotsji Autodrom, der han endte på andreplass.
Etter å ha testet med teamet på slutten av 2021-sesongen, annonserte Hauger 14. januar at han ville kjøre for Prema Racing i Formel 2. Hauger vant sitt først sprintløp i den femte runde i Monaco, samt sitt første hovedløp i den sjette runden i Baku.
4. november 2022 ble det annonsert at Hauger byttet fra Prema Racing til MP Motorsport sammen med lagkamerat Jehan Daruvala for 2023-sesongen. Hauger vant sprintløpene i Melbourne og Budapest.
19. november kjørte Hauger Macaos Grand Prix, til tross for sen innkalling, imponerte Hauger strålende, og ble nummer to under hovedløpet.
Hauger forble i Formel 2 for en tredje sesong på rad i 2024, og fortsetter forholdet til MP Motorsport sammen med Williams Driver Academy-medlem Franco Colapinto.
Hauger forlot Formel 2 før Qatar Grand Prix for å begynne på forberedelse for Indy NXT-sesongen 2025 hvor han skulle kjøre for Andretti Global i bil nr 28.
Før 2023-sesongen ble det annonsert at Hauger ble en av fire reserveførerer for Red Bull Racing i Formel 1. I oktober 2023 kunngjorde Hauger at han etter seks år som Red Bull junior forlater Red Bull på slutten av sesongen.
Hauger kjørte for TAG Heuer Porsche Formula E Team under Formel E Berlin rookietest, og fikk dermed sin debut i Formel E-maskineri.
Ettersom Hauger var gjestefører, var han ikke kvalifisert til å ta poeng. Sesongen pågår fortsatt.
Noter til tabellene: - Føreren brøt løpet, men ble klassifisert ettersom han hadde fullført over 90% av løpsdistansen. - pole position. - raskeste runde. * - Sesongen pågår.